Søvik (Haram)

**Søvik** er en bygd og tettsted i Haram kommune i Møre og Romsdal fylke. Tettstedet hadde  innbyggere per 1. januar . Tettstedet Søvik omfatter også en del av Gamlem. Søvik skolekrets, (Grunnkretser i Haram kommune) som også omfatter Hamnsund, Gamlem, Terøy, Bjørnøy og Store-Kalvøy, har ca. 1&nbsp;050 innbyggere, men vokser stadig. Hovednæring er skipsbygging og relatert industri. Ny skole ble tatt  i bruk i 2010.

Søvik tilhørte inntil 1964 daværende Borgund kommune. 1. januar 1965 ble deler av Borgund med  innbyggere slått sammen med det meste av Haram og Vatne kommuner til den nye Haram kommune. Disse delene var Hamnsund, Grytastranda, Søvik og Gamlem med øyene vestafor.

Matrikkelgården Søvik, gårdsnummer 175, består av navnegårdene Søvik, Søviknes, Søvikkleiv, Søvikreit og Søvikhagen.

Søvik hadde postkontor, tidligere med postadresse Syvikgrend. Postkontoret er nå erstattet med Post i butikk.

Grunnkrets 15340400 Søvik

Valgkrets 15340012 Søvik/Gamlem M.M. med 832 stemmeberettigede i 2011. http://www.ssb.no/a/metadata/conceptvariable/vardok/104/nbhttp://www.ssb.no/emner/00/01/20/stemmerettkomm/tab-2011-08-25-17.html

## Navnet

Bygda kan ha fått navn etter vika med samme navn. Førsteleddet *sø*- kan komme av adjektivet síðr, sid i betydningen lavtliggende, sumpig. Eventuelt kan første leddet síða f., Kyst, Kyststrekning. Den siste forklaringa forutsetter da at *Síða har vært brukt som et egennavn enten om hele kyststrekningen mellom Romsdalsfjorden og Grytafjorden eller den sydlige del av den

## Befolkning
* Innbyggertall per 1. januar 2001 var 586
* Innbyggertall per 1. januar 2005 var 586
* Innbyggertall per 1. januar 2009 var 636 
* Innbyggertall per 1. januar 2011 var 644

## Geografi
#### Grenser

Bygda grenser i nord mot Gamlem og Hildre, i øst og sør mot Grytastranda, og i sør mot Hamnsund. Mot vest ligger sjøen og selve Søvika med holmer, skjær og fiskeplasser.

#### Fysisk geografi

Tregrensa ligger på ca. 360 moh.

#### Klima

Søvik har et mildt, vindfullt klima. Den dominerende vindretningen er sørvestlig, og denne drar ofte med seg mye nedbør. Årsnedbøren er på 1410&nbsp;mm. det er store variasjoner, nabobygda Brattvåg har 1550&nbsp;mm. Midlere Årstemperaturen er 6,8° (Sammenligning: Stavanger 1180&nbsp;mm; Trondheim Tyholt 850&nbsp;mm). Snøen i Søvika blir sjelden liggende mer enn 3-4 dager av gangen før den forsvinner i mildvær. Framme i Søvikdalen høyere opp, og på fjellet kan snøen ligge i ro lenger.

#### Øyer og Holmer

* Brattholmen    18 moh.
* Småholmane     4,5 moh.
* Håstein        0,5 moh. 

#### Vann

* Søvikvatnet    2,9 kvadratkilometer, 291 moh.

#### Elver
* Niklaelva
* Reiteelva

### Landformer
* Trollhola, Avsetning etter lokal isbre  480 moh.
* Tuman, Banke  11 muh.

#### Fjell
* Tverrbotshornet  749 moh.
* Søvikvarden
* Hagefjellet 266 moh.
* Oføra
* Veten ligger på Gamlem men det er veiforbindelse fra Søviksida.

## Samfunn

### Samferdsel
Fylkesvei 527 fra Slyngstad til Skjelten går igjennom bygda.

### Skole
Søvik skole er felles for Søvik, Gamlem, Store Kalvøy Terøya og Bjørnøya. Skolen har 106 elever på barneskolenivå og 20 ansatte. Ny skole ble tatt  i bruk 20. oktober 2010 og offisielt åpnet 8. juni 2011.

### Kirke

Søvik tilhører Hamnsund sokn. Søvik tilhørte Borgund prestegjeld fram til 1966. 18. mars 1966 ble Vatne Prestegjeld opprettet for fastlandsdelen av Haram kommune. 

I Den norske kirke utgjør Hamnsund et eget kirkesogn i Vatne prestegjeld i Nordre Sunnmøre prosti, som igjen hører under Møre  bispedømme. Hamnsund kirke ble oppført i 1875.

Hamnsund kirke betjener bygdene Gamlem, Grytastranda, Hamnsund, Søvik, Terøy, Store-Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya til Hamnsund kirke.

### Søvik Kino

Kinoen ble starta  i 1962 og ble nedlagt i 1985. Det var forestillinger torsdag og søndag.

## Næringsliv
Bedrifter og butikker i Søvik

* Vard Søviknes 
* Mørenot 
* Valaker Bakeri
* Nogva Motorfabrikk 
* Vikestrand og Søvik AS 
* Coop Marked
* YX/Spar Søvik
* Systra Hotell Søvik

## Historie

### [[Vikingtiden]]

Fra vikingtiden er det funnet en tjæremile mellom Hagefjellet og Vardelia. Mila er bygd av store stein og er 11 meter i diameter.. 

### [[Høy- og senmiddelalder i Norge|Høy og senmiddelalder]]

Gården er nevnt som *Siduikom* i Aslak Bolts jordebok over Nidaros erkebispedømmes jordegods og eiendommer i 1432

### [[Tidlig moderne tid]]

I et diplom fra 12. mai 1569 skrevet på Roald på Vigra er navnet skrevet *Suuduiig*.
 
Søvik hørte til Gryta skipreide.

### Andre verdenskrig

Leif Larsen lederen av Shetlandsgjengen brukte et par ganger kontakter i bygda for å komme seg over til Shetland
igjen, etter å ha mistet fartøyene sine under oppdrag på norskekysten. MK «Arthur» som hørte hjemme i bygda ble tatt av Shetlandsgjengen i oktober 1942.

## Kultur

### Bibliotek
Biblioteket, som først ble startet som lesering på 1950-tallet, ble stengt av kommunen i desember 2013 på grunn av mangelfull bruk over lengre tid.

### Musikk
* Søvik/Gamlem Skulekorps ble stiftet 6. oktober 1963.
* Søvik Brass

### Idrett
Norborg IL

## Referanser



  

## Eksterne lenker
* 
* Haram kommunes offisielle nettside
* Norborg IL http://www.norborg.com/, Nettside for idrettslaget    
* Hamnsund kyrkjelyd https://web.archive.org/web/20130427194026/http://www.haram.kyrkja.no/Kyrkjelyd/Hamnsund/tabid/7866/language/nb-NO/Default.aspx Offisiell nettside
* Delområder og grunnkretser https://web.archive.org/web/20070930181756/http://www3.ssb.no/stabas/ItemsFrames.asp?ID=4236101&Language=nb SSB
*